《春草曲》
明代·李瓒

春风百草生何许，伊流之洲澧之浦。荃蘅兰蕙与芳杜，馨香采色纷无数。

鶗鴂先鸣众芳举，万绿如烟花欲语。王孙游子去湘楚，蘼芜斗谢山之阻。

春草无情情独苦，别离恨深乃终古。春草生，泪如雨。

作者简介：李瓒（约公元1388年前后在世）字子粲，一字子鬯，自号弋阳山樵，姑苏人。多才能文，旁通释道之学。生平事迹均不详。瓒著有《弋阳山樵稿》。